2.12.2022.
HR
Službeni list Europske unije
C 459/7
2.2.
Upitnici za korisnike iz Unije Od korisnika iz Unije traži se da, po potrebi preko svojih udruženja iz Unije, ispune i dostave upitnike do 13. siječnja 2023.
Predložak odgovarajućeg upitnika dostupan je na: https://tron.trade.ec.europa.eu/investigations/case-view?caseId=2645
2.3.
Podnesci Kako bi se prikupile sve relevantne informacije koje se smatraju potrebnima za ispitni postupak, zainteresirane strane pozivaju se da iznesu stajališta te da Komisiji dostave informacije i popratne dokaze.
Te informacije i popratni dokazi moraju se dostaviti Komisiji do 13. siječnja 2023.
2.4.
Mogućnost dostave primjedbi na podneske drugih strana Kako bi se zajamčila prava na obranu, zainteresirane strane trebale bi imati mogućnost iznošenja primjedbi na informacije koje su dostavile druge zainteresirane strane.
Zainteresirane strane pritom smiju iznositi primjedbe samo na pitanja iz podnesaka drugih zainteresiranih strana i ne smiju postavljati nova pitanja.
Te primjedbe moraju se dostaviti Komisiji u roku od sedam dana od trenutka kada se podnesci iz odjeljka 2.3. daju na uvid zainteresiranim stranama.
Komisija može dati i posebne upute o strukturi protuargumenata u kasnijoj fazi postupka.
U tom slučaju Komisija će o tome na odgovarajući način obavijestiti zainteresirane strane putem napomene uz dokumentaciju na platformi TRON.tdi.
Pristup dokumentaciji koja se daje na uvid zainteresiranim stranama moguć je putem platforme TRON.tdi na sljedećoj adresi: https://tron.trade.ec.europa.eu/tron/TDI.
Slijedite upute na stranici da biste joj mogli pristupiti.
Navedeni rokovi ne dovode u pitanje pravo Komisije da zatraži dodatne informacije od zainteresiranih strana u propisno opravdanim slučajevima.
Budući da reviziju treba dovršiti u kratkom roku (vidjeti odjeljak 6. u nastavku) i uzimajući u obzir činjenicu da će se zainteresiranim stranama omogućiti iznošenje primjedbi na podneske drugih strana, čime će im se osigurati dostatne mogućnosti za obranu vlastitih interesa, Komisija neće organizirati saslušanja za potrebe ovog ispitnog postupka, osim ako to zahtijevaju iznimne okolnosti.
2.5.
Dostavljanje informacija i produljenje rokova navedenih u ovoj Obavijesti U pravilu zainteresirane strane mogu dostaviti informacije samo u rokovima navedenima u ovoj Obavijesti.
Svako produljenje rokova predviđenih u ovoj Obavijesti može se zatražiti samo u iznimnim okolnostima te će se odobriti samo ako je propisno opravdano.
Opravdana iznimna produljenja roka za dostavu podnesaka obično su ograničena na dodatna tri dana.
Zainteresirane strane se pozivaju da ne dostavljaju dodatne informacije izvan rokova utvrđenih u ovoj Obavijesti ili drugim obavijestima Komisije.
Kako bi pravodobno dovršila ispitni postupak, Komisija nije obvezna uzeti u obzir podneske, protuargumente ili druge pisane dokumente koji nisu dostavljeni u roku koji je odredila.
2.6.
Upute za dostavu podnesaka i korespondenciju Informacije dostavljene Komisiji u svrhu postupka trgovinske zaštite ne smiju podlijegati autorskim pravima.
Prije nego što Komisiji dostave informacije i/ili podatke koji podliježu autorskim pravima treće strane, zainteresirane strane moraju zatražiti posebno dopuštenje od nositelja autorskih prava kojim se Komisiji izričito dopušta a) upotreba informacija i podataka u svrhu ovog postupka trgovinske zaštite i b) pružanje informacija i/ili podataka zainteresiranim stranama u ovom ispitnom postupku u obliku kojim im se omogućuje ostvarivanje prava na obranu.